[bookmark: _Hlk191970192]5.pielikums
ATKLĀTS KONKURSS

“Jelgavas valstspilsētas pašvaldības pirmsskolas izglītības iestādes “Kāpēcīši” peldbaseinu iekārtu apkope un ķīmisko preču piegāde”

 identifikācijas Nr. JVP 2026/107/AK


LĪGUMS Nr.______

Par Jelgavas valstspilsētas pašvaldības pirmsskolas izglītības iestādes “Kāpēcīši”  peldbaseinu iekārtu apkopi un ķīmisko preču piegādi

                                                                                                           Dokumenta parakstīšanas 
datums ir pēdējā pievienotā droša elektroniskā paraksta un tā 
laika zīmoga datums

Jelgavas valstspilsētas pašvaldības pirmsskolas izglītības iestāde “Kāpēcīši” nodokļu maksātāja Jelgavas valstspilsētas pašvaldības iestādes “Jelgavas izglītības pārvalde”, reģistrācijas Nr. 90000074738, juridiskā adrese: Ganību iela 66, Jelgava, LV-3007, ko saskaņā ar ___ _______ pārstāv ___  ________ _________ (turpmāk – Pasūtītājs), no vienas puses, un

SIA „__________________________”, reģistrācijas Nr. ______________________, juridiskā adrese ______________________________________, ko saskaņā ar uzņēmuma statūtiem pārstāv valdes loceklis _________________________ (turpmāk – Izpildītājs), no otras puses,

abi kopā tekstā turpmāk saukti – Puses, saskaņā ar ______________ (konkursa) „Jelgavas valstspilsētas pašvaldības pirmsskolas izglītības iestādes “Kāpēcīši” peldbaseinu iekārtu apkope un ķīmisko preču piegāde”, identifikācijas Nr. JVP 2026/107/AK (turpmāk – Konkurss) rezultātiem un Izpildītāja iesniegto tehnisko piedāvājumu un finanšu piedāvājumu Konkursam (turpmāk – Piedāvājums), noslēdz šādu līgumu (turpmāk – Līgums):

1. LĪGUMA PRIEKŠMETS UN DARBĪBAS LAIKS
1.1. Izpildītājs ar savu darbaspēku, tehniku, iekārtām un materiāliem, veic Jelgavas valstspilsētas izglītības iestādes  “Kāpēcīši” peldbaseinu iekārtu apkopi (turpmāk – Pakalpojums) un ķīmisko preču piegādi (turpmāk – Prece) atbilstoši Pasūtītāja Tehniskajai specifikācijai (1.pielikums), Izpildītāja Tehniskajam piedāvājumam (2.pielikums) un Finanšu piedāvājumam (3.pielikums).
1.2. Pakalpojuma sniegšanas un Preces piegādes vieta – Ganību iela 66, Jelgava, LV-3007.
1.3. Līguma darbības termiņš ir no 2026.gada __.______ līdz 2027.gada ____ /11  (vienpadsmit) mēneši/ vai kamēr apgūta līgumcenas summa, atkarībā kurš no apstākļiem iestājas ātrāk. 

2. LĪGUMCENA UN NORĒĶINU KĀRTĪBA
2.1. Līgumcena bez PVN ir EUR 8000,00 (astoņi tūkstoši euro). Līguma kopējā summa ar PVN ir EUR 9680,00 (deviņi tūkstoši seši simti astoņdesmit euro).
2.2. Pasūtītājs Līgumcenas ietvaros reizi mēnesī uz Izpildītāja norādīto norēķinu kontu, ne vēlāk kā 10 (desmit) darbdienu laikā pēc Izpildītāja rēķina saņemšanas dienas, veic samaksu atbilstoši faktiski sniegtajam Pakalpojuma un piegādāto Preču apjomam. 
2.3. Līgumcenā ir iekļauti visi ar Līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, materiālu un tehnisko līdzekļu izmaksas, Pakalpojuma iespējamie sadārdzinājumi u.c. cenu izmaiņas, kā arī tādas Pakalpojuma izmaksas, kas nav minētas, bet bez kurām nebūtu iespējama Līguma kvalitatīva izpilde, t.sk. piesaistīto speciālistu pakalpojumi.
2.4. Līgumcena nav pakļauta cenu pieaugumam un paliek nemainīga visā Līguma darbības laikā.

3. PASŪTĪTĀJA SAISTĪBAS
3.1. Pasūtītāja tiesības:
3.1.1. pārbaudīt Pakalpojuma izpildes atbilstību Pasūtītāja prasībām;
3.1.2. pieprasīt no Izpildītāja Līguma izpildes kontroles veikšanai nepieciešamo informāciju;
3.1.3. vienpusēji apturēt Līguma izpildi, ja Izpildītājs pārkāpj Līguma vai normatīvo aktu prasības;
3.1.4. citas tiesības, kas izriet no attiecīgajiem normatīvajiem aktiem vai Līguma.
3.2. Pasūtītāja pienākumi:
3.2.1. kontrolēt Pakalpojuma izpildi un pieprasīt no Izpildītāja informāciju par izpildes gaitu;
3.2.2. nodrošināt Izpildītāja norādīto darbinieku iekļūšanu Pasūtītāja telpās;
3.2.3. [bookmark: _Toc244397625]Līgumā noteiktajā laikā un kārtībā norēķināties ar Izpildītāju par sniegtajiem Pakalpojumiem un piegādātajām Precēm;
3.2.4. pārbaudīt Pakalpojuma izpildes atbilstību Pasūtītāja noteiktajām prasībām;
3.2.5. atturēties no darbībām, kas var traucēt Līguma izpildi, ja vien tas nav saistīts ar Līguma vai normatīvo aktu pārkāpumiem;
3.2.6. savlaicīgi nodot Izpildītājam Pakalpojuma sniegšanai nepieciešamo informāciju;
3.2.7. citi pienākumi, kas izriet no normatīvajiem aktiem vai Līguma.

4. IZPILDĪTĀJA SAISTĪBAS
4.1. Izpildītājs apņemas:
4.1.1. 	sniegt Pakalpojumu/ piegādāt Preces saskaņā ar Latvijas Republikas spēkā esošajiem normatīvajiem aktiem, Līgumu un ņemot vērā Pasūtītāja norādījumus;
4.1.2.    ar Pasūtītāju saskaņot Pakalpojuma sniegšanas laiku, lai netiktu kavēta objekta ekspluatācija, kā arī Pasūtītāja darbinieku darbs;
4.1.3.	Pakalpojuma sniegšanas procesā ievērot drošības tehnikas, ugunsdrošības un satiksmes drošības noteikumus, kā arī visu valsts un pašvaldību dienestu priekšrakstus;
4.1.4.	nekavējoties informēt Pasūtītāju par visiem apstākļiem, kas atklājušies Pakalpojumu sniegšanas procesā, un var neparedzēti ietekmēt Pakalpojumu izpildi;
4.1.5.   rakstveidā saskaņot ar Pasūtītāju jebkuru Pakalpojuma izpildes/ Preču piegādes procesā radušos nepieciešamo atkāpi no Līguma noteikumiem;
4.1.6.	pilnvarot personu, kura ir tiesīga pārstāvēt Izpildītāju saistībā ar Pakalpojumu sniegšanu un var nodrošināt operatīvu lēmumu pieņemšanu, lai varētu uzklausīt un novērst Pasūtītāja izteiktos aizrādījumus;
4.1.7.   veikt peldbaseina ūdens attīrīšanas iekārtu apkalpošanu saskaņā ar Tehnisko specifikāciju un/ vai iestādes pieprasījumu;
4.1.8.   avārijas gadījumā ierasties un seku novēršanas darbus uzsākt ne vēlāk kā 2 (divu)  stundu laikā pēc Pasūtītāja pārstāvja izsaukuma; 
4.1.9.	bez saskaņošanas ar Pasūtītāju neveikt piedāvājumā norādīto apakšuzņēmēju nomaiņu un iesaistīt papildu apakšuzņēmēju Līguma izpildē. Pasūtītājs var prasīt apakšuzņēmēja viedokli par nomaiņas iemesliem;
4.1.10.	Līguma izpildē iesaistītos apakšuzņēmējus nomainīt un iesaistīt jaunus apakšuzņēmējus tikai ar Pasūtītāja rakstveida piekrišanu, ievērojot Publisko iepirkumu likuma 62. panta nosacījumus.
4.2. 	Izpildītāja pienākums ir savlaicīgi piegādāt Pasūtītājam Preces. Preci Izpildītājs vai tā pilnvarots pārstāvis nogādā peldbaseina tehniskajā telpā. Citās telpās tos novietot un atstāt bez uzraudzības aizliegts.
4.3. 	Izpildītājs pēc apkopes veikšanas nodrošina peldbaseina tehnoloģisko iekārtu darbību un ūdens kvalitātes atbilstību saskaņā ar Ministru kabineta 28.07.2020. noteikumiem Nr.470 „Higiēnas prasības baseina un pirts pakalpojumiem”.
4.4. 	Izpildītājs nodrošina, ka Pakalpojumu sniedz kvalificēti un atbilstoši apmācīti speciālisti.
4.5. 	Izpildītājs garantē, ka Pakalpojuma sniegšanā, peldbaseina servisa remonta darbos, izmantotā prece vai aprīkojums iepriekš nav lietots.
4.6. 	Pakalpojuma sniegšanā piegādātās Preces iepakojumam jāatbilst vispārpieņemtiem starptautiskiem standartiem un Latvijas Republikas normatīvo aktu prasībām. 
4.7. 	Izpildītājs nodrošina, ka Precei ir pievienoti ražotāja lietošanas noteikumi, kā arī Precei, kas satur bīstamas vielas vai tās lietošanai nepieciešamas īpašas iemaņas, ir nepieciešamās brīdinājuma zīmes un simboli, tulkojums latviešu valodā, ja lietošanas noteikumos ietvertā informācija ir svešvalodā, un informācija tiek sniegta ievērojot Latvijas Republikas normatīvos aktus, kas regulē valsts valodas lietošanu.
4.8.	Izpildītājs nodrošina, ka piegādātā Prece ir marķēta ar etiķeti un speciālu zīmi, kādā tiek marķētas preces, kas saistītas ar enerģijas patēriņu atbilstoši Latvijas Republikas normatīvajiem aktiem. Etiķetē un speciālajā zīmē, kas ir standarta informācijas tabula par preci, ir ietverta informāciju par preces enerģijas patēriņu un, ja attiecināms, par citu nozīmīgu resursu patēriņu, kā arī papildinformāciju par Preci.
4.9. 	Sniegtais Pakalpojums tiek uzskatīts par nodotu Pasūtītājam dienā, kad Pasūtītāja pilnvarotā persona kopā ar Izpildītāja pilnvaroto personu ir pārbaudījusi sniegtā Pakalpojuma kvalitāti un atbilstību Līguma noteikumiem, un atbilstības gadījumā to pieņem ar parakstu apliecinot Izpildītāja iesniegto Pakalpojumu izpildes nodošanas – pieņemšanas aktu par Pakalpojuma izpildi un pieņemšanu. Izpildītājs par katru veikto darbību veic atzīmi Pasūtītāja peldbaseina paškontroles žurnālā.
4.10. Pasūtītājam ir tiesības nepieņemt sniegto Pakalpojumus vai piegādāto Preci, ja Pasūtītājs konstatē, ka Pakalpojums vai Prece ir nekvalitatīva un/ vai neatbilst Līguma prasībām. Par konstatētajām neatbilstībām, kas atklājušās sniegtā Pakalpojuma/Preces pārbaudes brīdī, tiek sagatavots akts, ko paraksta Pušu pilnvarotās personas.
4.11. Par nekvalitatīvu, Līguma noteikumiem neatbilstošu Pakalpojumu/Preci, kas atklājies jau pēc Pakalpojuma/Preces pieņemšanas, Pasūtītājs ne vēlāk kā 24h laikā no šī fakta konstatēšanas dienas nosūta Izpildītājam rakstveida paziņojumu, un sagatavo aktu. Izpildītājs pēc minētā paziņojuma saņemšanas ne vēlāk kā 1 darba dienas laikā ierodas pie Pasūtītāja norādītajā adresē akta parakstīšanai.
4.12. [bookmark: _Hlk26968420]Remonta darbu garantijas laiks ir 1 (viens) gads. Garantijas laikā Izpildītājs par saviem līdzekļiem novērš defektus, kas radušies nekvalitatīvi veikta remonta vai remonta ietvaros piegādātas un uzstādītas neatbilstošas vai nekvalitatīvas detaļas dēļ.

5. [bookmark: _Hlk30929754]LĪGUMA GROZĪJUMI, TĀ DARBĪBAS IZBEIGŠANA
5.1. Ievērojot Publisko iepirkumu likuma 61.pantā noteikto attiecībā uz līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
5.1.1. grozījumi ir nebūtiski;
5.1.2. grozījumi ir būtiski un tiek izdarīti šādos gadījumos:
5.1.2.1. Pasūtītājam ir nepieciešamas Pakalpojuma apjoma izmaiņas;
5.1.2.2. Pakalpojuma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ; Izpildītājs iesniedz paskaidrojumu un pierādījumus apstākļiem, kas būtiski ietekmējuši Pakalpojuma izpildi un nav radušies Izpildītāja vainas dēļ;
5.1.2.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
5.1.2.4. Pakalpojuma izpildi ir kavējusi trešo personu darbība vai bezdarbība;
5.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 % no sākotnējās Līgumcenas.
5.2. Līguma grozījumu veikšanas kārtība:
5.2.1. [bookmark: _Hlk125203934]Jebkurām Līguma izmaiņām jābūt ar faktiem argumentētām un ar aprēķiniem pamatotām;
5.2.2. Pakalpojuma uzsākšanas termiņu var atlikt par laiku, kas atbilst periodam, kādā Līguma izpilde nebija iespējama no Izpildītāja neatkarīgu iemeslu dēļ;
5.2.3. Izpildītājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī Līguma summas/ termiņa izmaiņu aprēķinu (ja attiecināms);
5.2.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
5.2.5. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami.
5.3. Puses ir tiesīgas vienpusēji atkāpties no Līguma, brīdinot par to 10 (desmit) darba dienas iepriekš, ja kāda no Pusēm ilgstoši (vairāk kā 1 mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.
5.4. Pasūtītājs ir tiesīgs vienpusēji atkāpties no Līguma pirms termiņa, brīdinot par to Izpildītāju ne mazāk kā 5 darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.
5.5. Pasūtītājam ir tiesības vienpusēji izbeigt Līgumu, ja konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi.

6. STRĪDU RISINĀŠANAS KĀRTĪBA
6.1. Strīdi, kas rodas starp Pusēm, tiek risināti sarunu ceļā. Ja strīdu neizdodas atrisināt 1 (viena) mēneša laikā pēc ieinteresētās puses rakstisku pretenziju saņemšanas, tas izšķirams Latvijas Republikas vispārējās jurisdikcijas tiesā.

7. NEPĀRVARAMA VARA 
7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Puses tiesības un ietekmē uzņemtās saistības, pieņemšana un stāšanās spēkā. 
7.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno kompetentas institūcijas izsniegta izziņa, kas satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi. 
7.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma laušanu.

8. PERSONAS DATU AIZSARDZĪBA
8.1.  Ja Līguma un ar to saistīto pienākumu izpildes gaitā Puses rīcībā nonāk informācija, kas saistīta ar konkrētām fiziskām personām (turpmāk – Personas dati), Puses apņemas:
8.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
8.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
8.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
8.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

9. CITI NOTEIKUMI
9.1. Līgums stājas spēkā no pēdējā pievienotā droša elektroniskā paraksta un tā laika zīmoga datuma un ir spēkā līdz Līguma saistību pilnīgai izpildei.
9.2. [bookmark: _Toc244397662]Informācijas apmaiņa starp Pusēm var notikt gan mutvārdos, gan rakstveidā – elektroniski un pa pastu, izmantojot oficiālo juridisko adresi un oficiālo elektronisko adresi: ____________@90000074738. 
9.3. Pušu pārstāvji, kas ir tiesīgi rīkoties Puses vārdā (pilnvarotās personas):
9.3.1. no Pasūtītāja puses - JVPII “Kāpēcīši” ______________, tālr. ______________, e-pasts: ______________@izglitiba.jelgava.lv. 
9.3.2. no Izpildītāja puses -  _____________, tālr. __________, e-pasts: ________________.
9.4. Visos citos jautājumos, ko neparedz Līguma noteikumi, Puses ņem vērā Latvijas Republikas normatīvos aktus.
9.5. Izpildītāja pārstāvis ir atbildīgs par Līguma izpildi atbilstoši prasībām, Pakalpojuma pieņemšanas–nodošanas aktu sagatavošanu un rēķinu iesniegšanu.
9.6. Pušu rekvizītu maiņas gadījumā Puses rakstiski par to informē otru Pusi 5 (piecu) darbdienu laikā no izmaiņu iestāšanās dienas.
9.7. Līgums sagatavots un parakstīts elektroniska dokumenta veidā. Līguma kopiju Pasūtītājs iesniedz Jelgavas valstspilsētas pašvaldības iestādei “Jelgavas izglītības pārvalde”.

Līgumam ir 3 (trīs) pielikumi:
1.pielikums – Tehniskā specifikācija;
2.pielikums – Tehniskais piedāvājums;
3.pielikums – Finanšu piedāvājums.


10. PUŠU REKVIZĪTI 

JVPPII “Kāpēcīši”
Ganību iela 66, Jelgava, LV-3007
Maksātājs:
JVPI “Jelgavas izglītības pārvalde” 
Reģ. Nr. 90000074738
Svētes iela 22, Jelgava, LV-3001
Banka: AS SEB banka
Konts: LV07UNLA0008014130203 

V. Uzvārds*


* dokuments parakstīts elektroniski

V. Uzvārds*




DOKUMENTS IR PARAKSTĪTS AR DROŠU ELEKTRONISKO PARAKSTU
UN SATUR LAIKA ZĪMOGU
